**ชื่อวิจัย**  ทัศนคติของประชาชนต่อการบริหารจัดการชุมชนท้องถิ่นขององค์การบริหาร

ส่วนตำบล : กรณีศึกษา ตำบลทุ่งสมอ อำเภอเขาค้อ จ.เพชรบูรณ์

People's Attitudes towards The Local Community

Management of Tambon Administrative Organizations

: A case study of Tambon Thungsamo Amphoe Khao Kho

Phetchabun Province

**ผู้วิจัย**  ดร.โดมธราดล อนันตสาน

**สาขาวิชา**  รัฐประศาสนศาสตร์

มหาวิทยาลัยราชภัฎเพชรบูรณ์ **ปีเสร็จวิจัย** 2566

**บทคัดย่อ**

การวิจัยเรื่อง ทัศนคติของประชาชนต่อการบริหารจัดการชุมชนท้องถิ่นขององค์การบริหารส่วนตำบล  : กรณีศึกษาตำบลทุ่งสมอ อำเภอเขาค้อ จังหวัดเพชรบูรณ์ โดยมีวัตถุประสงค์เพื่อ 1)ศึกษาทัศนคติของประชาชนต่อการบริหารจัดการชุมชนขององค์การบริหารส่วนตำบลในพื้นที่ตำบลทุ่งสมอ อำเภอเขาค้อ จ.เพชรบูรณ์ 2)ศึกษาแนวทางพัฒนาชุมชน ในพื้นที่ตำบลทุ่งสมอ อำเภอเขาค้อ จ.เพชรบูรณ์

วิธีการดำเนินการวิจัยในครั้งนี้ได้กำหนดผู้ให้ข้อมูลคือประชาชนในพื้นที่ตำบลทุ่งสมอ อำเภอเขาค้อ จังหวัดเพชรบูรณ์จำนวน 100 คน ที่ได้จากการสุ่มตัวอย่างแบบเจาะจง(Purposive Sampling) รวมทั้งสิ้น 100 คน เครื่องมือที่ใช้ในการเก็บรวบรวมข้อมูลคือ

แบบสอบถามเพื่อการสัมภาษณ์ ข้อมูลที่รวบรวมได้นำมาวิเคราะห์ด้วยโปรแกรมสถิติสำเร็จรูปเพื่อการวิจัยทางสังคมศาสตร์ ผลการวิจัยสรุปได้ดังนี้

ผลการวิจัยพบว่า คุณลักษณะทั่วไปของผู้ให้ข้อมูลเป็นเพศชายมากกว่าผู้หญิงด้านอายุส่วนใหญ่มีอายุเฉลี่ยที่ 18-30 ปี มีอาชีพรับจ้างสำเร็จการศึกษาในระดับมัธยมศึกษามีรายได้ส่วนใหญ่อยู่ระหว่าง 5,001บาทถึง10,000 บาท

สำหรับระดับทัศนคติของประชาชนต่อการบริหารจัดการชุมชนท้องถิ่นขององค์การบริหารส่วนตำบลทุ่งสมอผลการวิจัยพบว่าด้านเศรษฐกิจการเกษตรและการท่องเที่ยวและด้านการส่งเสริมการศึกษา ศาสนา วัฒนธรรม ประเพณีการกีฬาและคุณภาพชีวิตด้านธรรมชาติและสิ่งแวดล้อมด้านการเมืองการบริหารจัดการบ้านเมืองที่ดีอยู่ในระดับมากและด้านโครงสร้างพื้นฐานอยู่ในระดับปานกลาง

คำสำคัญ ทัศนคติของประชาชน การบริหารจัดการชุมชนท้องถิ่น